สอบถามคุณค่ะ มีอาการปวดหลังส่วนล่าง หรือบริเวณบั้นเอว แล้วมีอาการปวดท้องน้อยร่วมด้วยบางครั้ง หลังจากมีประจำเดือนค่ะ พอหลังจากนั้นก็เลื่อนไปปวดกลางหลัง ปวดลงขา ตินนี้ปวดทั้งตัวเลยค่ะ แต่ก็ยังปวดบริเวณบั้นเอวมากกว่าที่อื่น แต่ยังสามารถใช้ชีวิตประจำวันได้นะคะ เป็นมา3วันก็รู้สึกว่ายังไม่หายสักทีเลยกินยาพาราค่ะ พอกินอาการก็ทุเลาลง แต่ว่าพอฤทธิ์ยาหมดก็เป็นอีก แบบนี้จะเป็นอะไรไหมคะ
สวัสดีค่ะ อาการปวดหลังอาจเกิดจาก การทำกิจกรรมในชีวิตประจำวัน ยืน เดินหรือนั่งไม่ถูกท่า ยกของหนักเกินไป อุบัติเหตุ การกระแทก การเล่นกีฬา หรือเป็นผลมาจากโรคต่าง ๆเช่น เส้นเอ็นบริเวณหลัง ปัญหาของนรองกระดูก ปัญหาของกระดูกสันหลังและเส้นประสาท หรือเป็นโรคปวดหลังจากภูมิคุ้มกันทำลายตนเองหากปวดเวลามีประจำเดือนด้วย อาจสัมพันธ์กับการปวดรอบเดือน คือเป็นการปวดร้าวไปที่หลัง หากประจำเดือนหายไปแล้วปกติ ก็รักษาตามอาการค่ะการดูแลตัวเองเบื้องต้น สามารถรับประทานยาแก้ปวด ยาแก้อักเสบที่ไม่ใช่สเตียรอยด์ได้ ร่วมกับปรับพฤติกรรมโดยงดการใช้งานกล้ามเนื้อหลัง ไม่ยกของหนัก ไม่นั่งเกร็งหลังนานๆ ฝึกยืดเหยียดกล้ามเนื้อหากปวดมากจนรบกวนการใช้ชีวิตประจำวัน มีเลือดออกผิดปกติจากช่องคลอด ปวดจนเดินไม่ได้ ขาอ่อนแรง ชา ปัสสาวะหรืออุจจาระผิดปกติ ควรไปพบแพทย์